Source: http://www.bihon.ro/csm-u-oradea-ca-si-calificata-in-play-off/1514742
Timestamp: 2018-04-25 08:54:36+00:00

Document:
CSM U Oradea, ca şi calificată în play-off - BIHON
CSM U Oradea, ca şi calificată în play-off
la	16. martie 2015 13:47
Etapa a 24-a a Ligii Naţionale de baschet masculin a fost una fastă pentru vicecampioana CSM U Oradea.
CSM U Oradea câştigă şi speră
Orădenii au dispus de BCM U Piteşti, scor 104-97, iar această victorie , coroborată cu rezultatele meciurilor SCM U Craiova – CSU Atlassib Sibiu 77-69 şi Gaz Metan Mediaş – Steaua CSM EximBank 65-78, ne asigură practic accederea în play-off. CSU Atlassib a acumulat 13 înfrângeri şi nu mai are nicio şansă la unul din primele opt locuri. La rândul său, Gaz Metan Mediaş are 12 eşecuri şi mai are de disputat două meciuri, cu Timba Timişoara în deplasare şi cu Energia Târgu Jiu pe teren propriu. Echipa noastră, care are la ora actuală 11 înfrângeri, va mai juca o singură partidă, cu BC Timişoara, în deplasare şi va sta în ultima etapă. În cazul nefericit al unui eşec la Timişoara, CSM U Oradea va acumula 12 eşecuri, tot atâtea câte are deocamdată Gaz Metan. Dacă echipa medieşeană îşi va câştiga ultimele două meciuri, CSM U Oradea şi Gaz Metan vor avea linii de clasament identice, cu câte 12 victorii şi 12 înfrângeri. Departajarea lor se face pe baza meciurilor directe, încheiate cu rezultatele 82-73 la Oradea, respectiv 88-97 la Mediaş. Ca urmare, egalitatea se menţine şi în urma meciurilor directe. În acest caz, se apelează la următorul criteriu de departajare, coşaverajul general. CSM U Oradea este avantajată din acest punct de vedere, având acum coşaverajul de 1952-1950, iar Gaz Metan 1699-1754. Echipa noastră va trebui aşadar să nu piardă la o diferenţă prea mare cu BC Timişoara, iar Gaz Metan să nu recupereze o diferenţă de 55 de puncte la coşaveraj în cele două meciuri rămase, cu Timba şi Energia. Gaz Metan mai are deci doar şanse teoretice, matematice, să devanseze echipa noastră, pentru că este foarte puţin probabil să obţină două victorii şi să remonteze o diferenţă atât de mare la coşaveraj.
CSM U Oradea va juca aşadar fără o presiune, o miză deosebită, la Timişoara, având practic asigurat locul 8. Mai mult, în cazul unei victorii, orădenii pot aspira la un loc chiar mai bun în clasament.

References: CSM 
 CSM 

CSM 
 CSM 
 CSM 
 CSM 
 CSM 

CSM